
Troen  -  og  livet 

Af  præsident  George  Albert  Smith. 

Vor  'himmelske  fader  ønsker,  at  hans  børn  skal  være 
lykkelige.  Da  han  satte  vore  første  forældre  på  denne 
jord,  som  han  havde  indrettet  og  besmykket  til  dem,  for- 
talte han  dem,  hvad  de  skulle  gøre  for  at  glæde  sig  ved  det. 

Fra  tid  til  anden  har  han  gentaget  og  fremhævet  sine 
råd  gennem  sine  tjenere,  profeterne.  Og  de,  som  har  haft 
tr;o  på  ham  og  tro  til  at  følge  disse  råd,  har  glædet  sig 
ved  velsignelsen  ved  en  tilfreds  sjæl  og  glædet  sig  ved  fred 
og  lykke,  som  de  ikke  kunne  have  fået  på  nogen  anden 
måde. 

Vi  er  blevet  oplyst  om,  at  vi  ikke  kan  behage  Gud  uden 
tro.  Tro  (og  det  gode  arbejde,  som  følger  tro)  er  grund- 
stenen for  timelig  og  evig  lykke.  Den  er  drivkraften  i  alle 
handlinger,  og  biblen  er  fyldt  med  beviser  på  troens  magt. 

Det  var  Noah's  tro,  som  satte  ham  i  stand  til  at  bygge 
en  ark,  og  som  et  resultat  af  lydighed  mod  Gud's  bud 
blev  han  og  hans  hus  frelste,  medens  de,  som  manglede 
tro,  blev  begravet  i  syndfloden.  Det  var  gennem  tro,  at 
Lot  og  mediemimerne  af  hans  familie  blev  bevaret,  da  ild 
fra  himlen  tilintetgjorde  byerne  Sodoma  og  Gomora  og 
tilintetgjorde  indbyggerne,  som  ikke  havde  nogen  tro. 

Da  Daniel  fortsatte  med  at  bede  åbenlyst  til  Israels 
Gud,  selvom  det  var  i  imodlstrid  med  et  påbud,  som  med 
vilje  var  sat  i  kraft  af  hans  fjender  for  at  tilintetgøre 
ham,  blev  han  kastet  ind  i  en  løvehule.  Han  vidste,  at 
hans  himmelske  fader  kunne  beskytte  haim,  og  hans  til- 
lid var  urokkelig.  Den  næste  morgen  gik  kongen  tidligt 
ned  til  hulen  og  fandt  Daniel  i  live.  Hans  tro  havde  gjort 
de  vilde  dyr  uskadelige  og  havde  erhvervet  ham  kongens 
hengivenhed. 

Tre  hebræere,  Sadrak,  Mesak  og  Abed-Nego,  som  afslog 
at  tilbede  et  gudebillede,  som  Nebukadnezar  havde  ladet 
opstille,  blev  kastet  i  den  brændende  ilds  ovn.  De  stolede 

på  den  levende  Gud,  og  deres  tro  blev  belønnet  med  be- 
skyttelsen af  deres  liv.  Ved  tro  kaldte  profeten  Elias  ild 
ned  fra  himlen  til  at  fortære  hans  brændoffer,  og  kongen 
og  folket  blev  overbevist  om,  at  Israels  Gud  var  Gud,  og  at 
Baal  ikke  var  det. 

Det  var  ved  troen,  at  Jared's  broder  og  hans  ledsagere 
bibeholdt  deres  fædres  sprog  under  forvirringen  af  tunge- 
målene og  blev  bragte  til  den  vestlige  halvkugle.  Det  var 
en  lignende  tro,  som  gjorde  det  muligt  for  Lehi  at  bringe 
sin  familie  over  havet  til  det  forjættede  land. 

Det  var  troen,  som  satte  Jesu  disciple  i  stand  til  at  ud- 
holde den  forfølgelse,  som  de  var  udsat  for,  og  til,  til 
trods  for  al  modstanden,  at  befæste  evangeliet,  som  Frel- 
seren havde  givet  dem. 

Det  var  på  grund  af  tro,  at  Joseph  Smith  gik  ud  i  sko- 
ven og  knælede  ned  for  at  bede.  Opdraget  i  et  kristent 
hjem  og  oplært  i  Biblen's  lære  så  troede  han  på  det  løfte, 
som  er  givet  i  Jakob's  brev,  det  første  kapitel,  femte  vers: 
»Dersom  nogen  af  eder  fattes  visdom,  han  bede  derom 
til  Gud,  som  giver  alle  gerne  og  uden  bebrejdelse,  så  skal 
det  gives  ham«. 

Det  erindrede  denne  dreng,  endnu  ikke  femten  år  gam- 
mel og  som  boede  i  en  ubemærket  landsby,  om  at  prøve 
vor  himmelske  fader's  løfte,  og  han  blev  det  første  men- 
neske i  mange  århundreder,  som  fra  første  hånd  fik  at 
vide,  at  mennesket  blev  til  i  Gud's  udtrykte  billede.  Denne 
unge  mand  fik  himlen  åbnet  for  sig,  og  han  så  Faderen 
og  Sønnen  og  hørte  deres  stemmer.  Denne  højst  bemær- 
kelsesværdige oplevelse  var  et  resultat  af  troen.  Gennem 
tro  var  Joseph  Smith  i  stand  til  at  oversætte  Mormons  bølg 
fra  et  sprog  fra  gamle  tider  ved  Guds  gave  og  kraft. 

Senere  fik  han  nye  oplysninger  og  anvisninger,  som 
forårsagede  oprettelsen  af  Jesu  Kristi  kirke  af  sidste-da- 
ges  hellige.  Under  vor  himmelske  faders  vejledning  orga- 
niserede han  kirken  med  apostle  og  profeter,  ja,  på  sam- 
me måde  som  den,  der  eksisterede  på  Frelseren's  tid. 
Af  Johannes  Døberen  modtog  han  det  åronske  præste- 
dømme, og  Peter,  Jakob  og  Johannes  skænkede  ham  det 


84 

»højere  eller  melkisedekse  præstedømme,  som  gjorde  ham 
i  stand  til  at  forrette  alle  ordinancerne  i  Jesu  Kristi  kirke. 

Det  ,var  gennem  troen,  at  de  mennesker,  so>m  accep- 
terede ham  som  deres  leder,  var  i  stand  til  at  modstå  den 
ondes  angreb.  De  blev  jaget  fra  sted  til  sted,  forfulgte  og 
mishandlede,  men  mange  af  dem  forblev  trofaste  til  en- 
den. De  vidste,  at  Gud  levede,  og  at  hans  almægtige  arm 
ville  være  udstrakt  for  deres  frelse.  Medens  de  var  få  i 
antal  midt  i  de  sajmfund,  de  levede  i,  så  vidste  de,  at  him- 
lens imagt  ville  hjælpe  dem,  dersom  de  opfyldte  deres 
pligter,  og  at  den  ondes  magt  ville  være  ude  af  stand  til 
at  standse  kirkens  stadige  fremadskriden,  som  vor  Fader 
igen  havde  oprettet  på  jorden  for  at  hans  børn  kunne 
blive  frelste. 

Siden  da  er  mange  tusinde  af  Herrens  tjenere  rejst 
rundt  omkring  i  verden  for  at  forkynde  sandheden  om 
vor  Herre's  evangelium,  fredens  evangelium,  det  eneste 
universalmiddel  for  menneskebedens  lidelser.  Og  i  dag  op- 
løfter utallige  tusinde  af  Gud's  udvalgte  sønner  og  døtre 
deres  stemmer  i  taksigelse  og  lovprisning  for  deres  tro, 
fra  hvem  de  nedstammer,  som  vovede  at  søge  først  »Guds 
rige  og  hans  retfærdighed«  med  den  forsikring,  at  alle 
andre  nødvendige  ting  skulle  tillægges. 

Jeg  håber,  at  de,  som  har  modtaget  denne  vidunderlige 
gave,  som  troen  er,  lever  for  at  bibeholde  den.  Vi  skulle 
bøje  os  for  Herren  morgen  og  aften  og  fra  vor  sjæls  in- 
derste udtrykke  vor  taknemmelighed  til  vor  himmelske 
fader  for  vor  tro. 

Dersom  der  er  nogen,  som  mangler  tro,  så  er  det,  fordi 
han  ikke  bar  holdt  Gud's  bud.  De,  som  ikke  ærer  sabba- 
•ten  og  bolder  den  hellig,  mishager  ham.  Nogle  mennesker 
synes  at  tænke,  at  de,  dersom  de  har  været  tilstede  ved 
religiøse  møder  eller  udført  noget  under  gudstjenesten, 
som  bliver  forlangt  af  dem  om  søndagen,  at  de  derefter 
har  lov  til  at  søge  fornøjelser  og  tage  del  i  ting,  som  er 
uforenelige  med  sabbatens  ånd  og  stadig  fortsætter  med 
at  glæde  sig  ved  vor  Fader's  gunst.  Jeg  siger  till  eder,  at 
dersom  kirkens  mediemimer,   som  veed  bedre,  bliver  ved 

med  at  vanhellige  sabbats  da  gen  ved  at  jage  efter  verdslige 
fornøjelser,  så  vil  de  miste  deres  tro,  og  vor  himmelske 
faders  ånd  vil  forlade  dem. 

Under  mit  besøg  i  grenene  og  stavene  og  i  de  forskel- 
lige missionsmarker  har  jeg  glædet  mig  over  vore  søn- 
ner oig  døtres  fremgang  og  over  forøgelsen  af  deres  tro 
på  grund  af  lydighed  overfor  Herrens  vilje.  Vejen  til  tro, 
vejen  til  ydmyghed  og  lydighed  er  altid  vejen  til  frelse 
for   kirkens   mediemimer. 

(Oversat  fra  the   Improvement  Era). 


Den  sande  kærlighed  tiltager  hos  en  menneske  i  samme 
forhold,  som  egenkærligheden  aftager. 


Vær  altid  glad! 


Der  findes  mange  mennesker,  som,  endskønt  de  ikke 
lider  under  sygdom,  fattigdom  eller  anden  modgang,  sjæl- 
dent lader  et  smil  overståle  deres  ansigt  eller  et  glædes- 
udbrud  slippe  over  deres  læber.  De  føler  sig  aldrig  til- 
fredse, aldrig  taknemmelige,  aldrig  forhåbningsfulde  men 
derimod  altid  i  dårligt  humør.  Der  er  intet  lys  i  dem  og 
ingen  plads  for  trøst  og  opmuntring.  Sådanne  mennesker 
er  sandelig  dårligt  stillede,  men  i  de  fleste  tilfælde  har  de 
selv  bragt  sig  i  denne  stilling,  og  de  kunne  derfor  også, 
med  lidt  hjælp  fra  andre,  slippe  ud  af  den  igen. 

Ved  at  se  alt  fra  den  lyse  side,  får  de  forskellige  om- 
stændigheder et  helt  andet  udseende.  Vi  kunne,  lignelses- 
vis,  selv  vælge  enten  at  leve  blandt  duftende  blomster  og 
fuglenes  glade  sang  eller  sætte  os  ned  i  en  stinkende  sump, 
fuld  af  væmmelige  dyr  og  insekter.  Vi  kunne  give  o's  selv 
og  vore  omgivelser  en  behagelig  og  lykkelig  tilværelse,  el- 
ler også  gøre  os  selv  og  dem,  vi  omgås  med,  ulykkelige. 
Selvom  vi  tror,  at  vi  har  ret  til  at  plage  os  selv,  så  har 

vi  dog  ikke  ret  til  at  plage  andre  med  en  tvær  og  vranten 
opførsel  og  allermindst  dem,  som  daglig  gør  sig  umage  for 
at  gøre  ois  Mvet  så  behageligt  og  hyggeligt  som  mulig!  — 
vor  familie. 

Enhver  kan  sprede  en  betydelig  del  lys  og  varme  om  sig 
ved  selv  at  være  munter  og  tilfreds,  og  eet  menneskes 
indflydelse  føles  oifte  i  ,en  vid  omkreds  både  til  glæde  V)g 
bedrøvelse.  Et  muntert,  godt  menneske  kan  ofte  sprede 
glæde,  trøst  og  opmuntring  selv  der,  hvor  modgang  har 
slået  dybe  rødder,  men  ofte  kan  et  menneske,  som  har  el 
ubehageligt,  vrangvilligt  >og  utilfreds  væsen,  også  gøre  en 
ihel  familie  og  mange  andre  livet  surt  og  elendigt. 

Vær  derfor  altid  glad! 


Kredslærernes  budskab: 

Vær  altid  sanddru! 

Enhver  person  burde  gøre  sig  al  mulig  umage  for  at  ud- 
vikle en  vane  til  altid  at  være  sanddru  i  alle  sine  udtalel- 
ser, hvadenten  det  er  i  samtale  om  ubetydelige  ting  eller 
angående  vigtige  tildragelser.  Det  er  mærkeligt,  hvor  let 
en  ligegyldig  vane  kan  fås  i  denne  henseende.  Enhver  af 
vore  læsere  er  uden  tvivl  kommen  i  berøring  med  nogen 
eller  nogle,  som  er  tilbøjelige  til,  når  de  beretter  noget, 
som  er  indtruffet,  at  fremføre  det  i  en  urigtig  ånd,  således 
at  en  forkert  forståelse  opstår  i  deres  sind,  som  lytter  der- 
til. Dette  er  meget  ofte  tilfældet,  hvor  en  slags  fordom  fin- 
des hos  den  person,  som  gengiver  en  samale  eller  skildrer 
en  eller  anden  tildragelse.  Ligeså  dårlige  indtryk  er  ofte 
givet  på  en  sådan  måde,  som  om  en  ligefrem  usandhed 
var  blevet  udtalt,  og  den  person,  om  hvem  en  sådan  ud- 
talelse fældes,  bliver  derved  i  høj  grad  forurettet;  men  dog 
ville  den,  som  muligvis  har  ytret  sådanne  udtalelser,  anse 
sig  for  fornærmet,  dersom  han  eller  hun  bliver  beskyldt 
for  at  have  talt  usandhed. 

Personer,  som  holder  af  skæmt  og  af  at  fortælle  mor- 

somme  historier,  hengiver  sig  ofte  til  den  almindelige  skik 
at  forskønne  deres  historier  så  meget  som  muligt  for  der- 
ved at  gøre  et  bedre  indtryk  og  for  at  fremkalde  latter. 
En  sådan  vane  forårsager  en  løs  talemåde,  soim  ofte  er 
meget  vildledende.  Sådanne  personer  er  ikke  til  at  stole 
på,  da  de  er  tilbøjelige  til  at  overdrive  en  vis  del  af  beret- 
ningen og  til  at  undertrykke  andre  dele,  som  er  af  ligeså 
stor  vigtighed.  Der  findes  også  andre,  som  overdriver  alt, 
som  de  selv  har  andel  i.  Dersom  de  beskriver  en  hændelse, 
så  er  det  i  et  overdrevet  sprog,  og  den,  som  hører  det  og 
forstår  at  bedømme  denne  egenskab,  må  følgelig  drage 
sine  egne  slutninger  om  det  omtalte.  Vi  ser  ved  menne- 
skenes omgang  med  hinanden,  at  denne  slags  vaner  med- 
bringer højst  ubehagelige  følger.  Store  forurettelser  ud- 
øves derved,  ikke  altid  med  det  forsæt  at  ville  skade  no- 
gen, men  som  følge  af  den  urigtige  opfattelse,  som  et  ube- 
tænksomt sprog  tilvejebringer. 

Der  bør  iagttages  den  største  omhu  ved  opdragelsen  af 
vore  børn,  så  at  de  fra  deres  spæde  alder  må  lære  at  tale 
sandhed  med  største  nøjagtighed  i  alle  deres  beretninger. 
Deres  samvittighed  bør  udvikles  i  så  henseende,  og  de 
burde  lære  at  forstå,  hvor  urigtigt  det  er,  ikke  at  være 
sanddru  i  deres  udtalelser  om  det,  som  er  sket.  De  burde 
læres  at  indse  nødvendigheden  af  at  gengive  samtaler  og 
berette  om  tildragelser  så  nøjagtigt  solm  muligt  og  ikke 
sætte  en  anden  farve  eller  et  andet  præg  på  samme;  thi 
selvom  de  samme  ord  gengives,  så  kan  der  dog  fås  en  hel 
forskellig  opfattelse,  dersom  den  person,  som  giver  be- 
retningen, ikke  gengiver  samtalen  i  den  samme  ånd,  som 
den  først  blev  givet  i. 

Ethvert  menneske  bør  i  sig  selv  udvikle  en  følelse  for 
sandhedskærlighed,  og  enhver  bør  lære  at  kende  nødven- 
digheden af  at  tale  sandhed.  Den  største  omhu  burde  iagt- 
tages ved  beretninger  af  tildragelser  eller  gengivelse  af 
saimtaler,  som  vedkommer  en  fraværende  person,  så  der 
ikke  på  nogen  måde  skal  indtræde  en  urigtig  opfattelse 
hos  de  tilstedeværende.  Dersom  et  menneske  giver  urig- 
tige idéer  til  et  andet  menneske  om  en   fraværende  per- 

son,  så  er  der  dermed  gjort  en  stor  forurettigelse,  som 
undertiden  bringer  alvorlige  følger. 

Vi  kan  derfor  ikke  i  for  høj  grad  søge  at  vække  en  fø- 
lelse for  nødvendigheden  af  at  udvise  den  største  forsigtig- 
hed i  denne  henseende.  Alle  mennesker  burde  stræbe  efter 
at  opnå  en  sådan  karakter  og  sandhedskærlighed,  at  når 
en  person  taler,  alle  hans  bekendte  kunne  være  sikre  på, 
at  det  stemmer  fuldstændig  overens  med  det  virkelige  for- 
hold. Alle  burde  elske  sandheden  så  højt,  at  de  ikke  un- 
der nogen  som  helst  omstændighed  ville  afvige  derfra  i 
mindste  måde.  En  sådan  karakter  er  for  en  ung  mand 
eller  ung  kvinde  af  uvurderlig  værdi.  Vi  burde  være  lige 
så  pålidelige  i  vor  sfære,  som  englene  er  i  deres,  og  vi 
skulle  aldrig  med  forsæt  ytre  noget,  som  ikke  kan  tåle  en 
nærmere  undersøgelse. 

Det  evangelium,  som  vi  har  annammet,  er  sandhed.  Vor 
Gud  er  en  sandheds  gud.  Han  hader  løgn  og  falskhed,  og 
disse  synder  er  afskyelige  for  alle  hans  børn,  som  ledes 
af  evangeliets  ånd.  De,  som  er  skyldige  i  falskhed,  må  om- 
vende sig  derfra  og  for  fremtiden  lade  sig  lede  af  sand- 
hedens ånd,  ellers  kunne  de  ikke  komme  i  Guds  nærhed. 
De  sidste-dages  hellige  stoler  på  deres  skaber,  da  de  er 
forvissede  om,  at  han  ikke  kan  lyve.  Ligeledes  burde  vi 
også  her  i  denne  jordiske  tilværelse  være  i  stand  til  at 
have  tillid  til  hinanden.  Selvom  vi  er  fulde  af  fejl  og  deri 
er  ulig  vor  skaber,  så  burde  vi  dog  være  sanddru  og  på- 
lidelige i  vore  udtalelser.  Ved  en  omhyggelig  opdragelse 
i  denne  henseende  ville  vore  børn  få  en  følelse  for  nødven- 
digheden af  aldrig  letsindigt  at  ytre  sig  om  nogen  ting; 
deres  samvittighed  vil  da  fængsle  dem  til  at  tale  sandhed 
fuldt  og  helt  om,  hvad  de  ser  og  hører. 


At  bekende  sine  fejl  tyder  ikke  på  svaghed  men  på  sjæls- 
styrke. 


TIDERNES  TEGN  5 

ning  ligeså  god  som  den  andens;  det  ene  menneske  havde 
ikke  mere  myndighed  end  det  andet,  og  deraf  kom  al  det 
mørke  og  den  misforståelse  om  lærepunkter,  som  har  for- 
uroliget verden  i  de  sidste  sytten  århundreder. 

Blandt  alle  de  goder,  som  tiltrække  sig  menneskenes  op- 
mærksomhed, er  der  een  ting,  som  er  af  større  værd  end 
alle  andre.  Det  er  et  princip,  hvilket,  om  man  een  gang  kom 
i  besiddelse  deraf,  ville  være  en  stor  hjælp  til  at  opnå  alt 
andet,  der  er  værd  at  eje,  det  være  sig  magt,  rigdom,  ære, 
troner  eller  herredømmer.  Kun  få  har  nogensinde  besiddet 
det,  endskønt  det  var  indenfor  manges  område;  men  enten 
vidste  de  det  ikke,  eller  også  kendte  de  ikke  dets  værd.  Dette 
princip  har  gjort  undere  for  de  få,  som  var  i  besiddelse  der- 
af. Nogle  har  det  reddet  fra  at  drukne,  medens  de,  som  ikke 
besad  det,  omkom  i  det  store  dyb.  Andre  har  det  frelst  fra 
hungersnød,  medens  tusinder  omkring  dem  sultede  ihjel. 
Ved  det  har  mænd  ofte  erhvervet  sig  ære  og  anseelse  i 
staten,  ja  endnu  mere,  nogle  er  endog  blevet  ophøjede 
til  troner.  Besiddelsen  af  dette  princip  har  underti- 
den opløftet  mennesker  fra  et  fængsel  til  et  palads,  og  der 
er  eksempler  på,  at  de,  som  besad  dette  princip,  er  blevet 
frelste  fra  ildsluer,  medens  hele  byer  blev  et  bytte  for  sam- 
me, og  enhver  sjæl,  dem  selv  undtagen,  omkom.  Mange 
gange,  når  hunger  eller  sværd  har  ødelagt  en  stad  eller  na- 
tion, er  alene  de,  der  var  i  besiddelse  af  dette  princip,  und- 
kommen uskadte.  Nu  vil  læseren  sikkert  spørge:  Hvad  kan 
dette  princip  da  være?  undervis  mig,  og  jeg  vil  søge  at  kom- 
me i  besiddelse  deraf,  selvom  jeg  så  skal  ofre  alt,  hvad  jeg 
ejer  på  jorden.  Vel  gode  læser,  denne  skat  er  forudvidenhed, 
det  vil  sige:  kundskab  om  det  tilkommende.  Om  en  bog 
skulle  udkomme  under  titlen  »Kundskab  om  dét  tilkom- 
mende«, og  menneskene  virkelig  var  overbeviste  om,  at  den 
gav  en  pålidelig  underretning  om  tilkommende  begivenhe- 
der, så  at  dens  ord  afslørede  nationernes  fremtidshistorie, 
så  vel  som  mange  andre  store  tilkommende  begivenheder, 
ligesom  grækernes  og  romernes  historie  udfolder  det  forbi- 
gangne for  os,  da  ville  et  stort  oplag  straks  blive  solgt  til  en 
høj  pris  pr.  eksemplar;  ja  den  ville  agtes  over  al  pris. 


Nu,  kære  læser,  profeternes  bøger  og  profetiens  ånd 
blev  netop  givet  i  dette  øjemed.  Apostlen  Paulus  siger: 
»Tragter  efter  de  åndelige  gaver,  men  mest  at  I  må  pro- 
fetere«.   (1.  Kor.    14:1). 

Efter  at  have  sagt  så  meiget,  vil  vi  nu  betræde  den  vidt 
udstrakte  mark,  som  ligger  for  os,  og  søge  de  visdoms- 
og  kundskabsskatte,  der  i  mange  tider  har  skinnet  som 
&t  lys  i  mørket.  Vi  vil  gennemforske  regioner,  der  er 
ukendte  for  mange;  vi  vil  beskue  den  herlighed,  som  viser 
sig  på  alle  sider  og  fylder  vor  sjæl  med  kundskab,  der  er 
skikket  til  at  udvide  hjertet,  forædle  følelserne  og  hæve 
sindet  over  denne  verdens  små,  lave  og  forkrænkelige  ting 
og  gøre  os  vise  til  salighed. 

Men  først  må  vi  have  en  bestemt  regel  for  udlæggel- 
sen. I  deftte  vil  vi  ikke  forlade  os  på  noget  menneske  eller 
menneskelig  fortolkning;  thi  den  Helligånd  har  givet  den 
ved  apostlen  Peter's  mund:  »Vidende  dette  først,  at  ingen 
profeti  i  skriften  kan  udlægges  af  sig  selv«.  (2.  Petr.  1:20). 

Der  er  i  særdeleshed  een  ting,  som  bestandig  må  iagtta- 
ges, medens  vi  undersøger  profetierne,  nemlig  at  skelne 
mellem  det  forbigangne  og  det  tilkommende.  Læserne  bør 
ved  en  omhyggelig  undersøgelse  forvisse  sig  om,  hvad  der 
er  blevet  opfyldt,  og  hvad  der  står  tilbage  uopfyldt,  og  al- 
tid ihukomme,  at  apostlen  Peter's  udlæggelsesregel  vil  gæl- 
de i  begge  tilfælde.  Dersom  vi  nu  i  vor  undersøigelse  skulle 
finde,  at  enhver  hidtil  opfyldt  profeti  er  blevet  bogstavelig 
opfyldt,  så  må  vi  som  følge  deraf  forvente,  at  enhver  pro- 
feti, der  herefter  skal  opfyldes,  ikke  vil  forfejle  en  bogsta- 
velig opfyldelse.    Lad  os  begynde  med  Noah's  dage. 

»Og  jeg,  se,  jeg  lader  komme  en  vandflod  over  jorden 
til  at  fordærve  alt  kød,  som  har  livs  ånde  i  sig  under  him- 
melen; alt  det,  som  er  på  jorden,  skal  udånde.«  (1.  Mosefo. 
6:  17).  I  de  følgende  vers  befaler  Herren  Noah  at  samle 
dyr  af  ethvert  slags  og  med  dem  gå  ind  i  arken.  Og  i  det 
22.  vers  er  skrevet:  »Og  Noah  gjorde  det,  efter  alt  det,  som 
Gud  havde  befalet  ham,  således  gjorde  han.«  Det  var  godt 
for  Noah,  at  han  ikke  var  oplært  i  den  nyere  teologis  ånde- 
liggørelses-systemer,  thi  under  disses  formørkende  indfly- 


delse  ville  han  aldrig  have  troet,  at  en  så  forunderlig  pro- 
feti skulle  have  en  bogstavelig  mening  og  fuldbyrdelse. 
Nej,  man  ville  have  lært  ham,  at  ved  floden  skulle  forstås 
en  åndelig  flod,  og  ved  arken  en  åndelig  ark,  og  i  det  øje- 
blik han  tænkte  anderledes,  ville  han  være  blevet  anset  soim 
en  sværmer,  bedrager  og  dåre;  men  nu  var  han  netop  en- 
foldig nok  til  at  tro  profetien  bogstavelig.  Her  er  altså  et 
tydeligt  eksempel  på  nytten  aif  f  o  r  u  d  v  i  d  e  n  h  ed;  tlhi 
alle  de,  som  ikke  var  i  besiddelse  deraf,  omkom  i  floden. 

Den  næste  spådom,  vi  vil  omtale,  er  i  1.  Moseb.  15:  13 
— 19:  »Da  sagde  han  til  Abraham:  du  skal  visselig  vide,  at 
dit  afkom  skal  være  fremmed  i  et  land,  som  ikke  er  deres, 
og  de  skulle  trælle  for  dem,  der  skulle  plage  dem,  fire  hun- 
drede år.  Men  jeg  vil  også  dømme  det  folk,  som  de  skulle 
tjene;  og  derefter  skulle  de  udgå  med  meget  gods.  Men  du 
skal  fare  til  dine  fædre  i  fred,  og  du  skal  blive  begravet  i 
en  høj  alderdom,  og  i  den  fjerde  slægt  skulle  de  komme 
hid  igen;  thi  Amoritens  ondskab  er  endnu  ikke  fuld.« 

Israels  børns  hårde  medfart  i  fire  hundrede  år  tilligemed 
deres  udgang  med  meget  gods  og  Guds  straf  over  Ægyp- 
ten, så  vel  som  Abrahams  død  i  en  høj  alder,  er  kendsger- 
ninger, der  er  for  velbekendte  til  at  behøve  nogen  nær- 
mere forklaring  her;  det  er  tilstrækkeligt  at  sige,  at  de  er 
tydelige  eksempler  på  den  nøjagtige  opfyldelse  af  profe- 
tier, der  blev  udtalte  over  fire  hundrede  år  før,  de  gik  i  op- 
fyldelse. Heraf  slutter  vi,  at  ingen  af  disse  oldtidens  mænd 
kendte  noget  til  nutidens  åndeliggørende  systemer. 

Vi  går  videre  til  1.  Moseb.  19:  12,  13:  »Da  sagde  de 
mænd  til  Lot:  har  du  endnu  her  nogen  svigersøn  eller 
døtre  af  dig  eller  nogen,  soim  hører  dig  til  i  staden,  da  før 
dem  ud  fra  dette  sted;  thi  vi  skulle  fordærve  dette  sted, 
thi  deres  skrig  er  blevet  stort  for  Herrens  åsyn,  og  Herren 
sendte  os  til  at  fordærve  det.«  Lot  var  enfoldig  nok  til  at 
tro  denne  tidende  bogstaveligt,  og  tog  så  mange  af  sin  fa- 
milie, som  ville  følge  (ham,  og  flygtede  for  at  frelse  sit  liv, 
uden  tvivl  til  stor  morskab  for  Sodomiterne,  der  rimeligvis 
stod  og  stirrede  efter  ham  og  skreg:  »Bedrageri!  bedra- 
geri!« medens  de  tænkte,  at  spådommen  kun  var  en  billed- 

lig  fremstilling.  Her  har  vi  et  eksempel  på,  at  en  imand 
undgår  luerne,  formedelst  den  ham  meddelte  forudvi- 
d  e  n  Ih  e  d,  medens  hele  staden  ødelægges.  O,  hvilken  en 
velsignelse  var  det  for  Lot,  at  han  intet  kendskab  havde 
til  den  måde,  hvorpå  nutidens  vismænd  udlægger  profe- 
tierne. Dersom  det  blot  var  opkommet  i  hans  hjerte,  at 
han  s'kulle  forlade  Sodoma  åndeligt  i  stedet  for  bogstave- 
ligt, så  ville  det  have  kostet  ham  hans  liv. 

Lad  os  undersøge  Josefs  profeti  i  Ægypten:  »Se,  der 
komimer  syv  år  med  stor  overflødighed  i  hele  Ægyptens 
land;  og  syv  hungersår  skulle  komme  efter  dem,  at  al  den 
overflødighed  skal  glemmes  i  Ægyptens  land,  og  hungeren 
skal  fortære  landet;  og  der  skal  ikke  vides  af  den  o  verf  lø- 
dighed i  landet,  for  den  hunger,  som  komimer  derefter; 
tlhi  den  bliver  svær.«  (1.  Moseb.  41:  29 — 31).  Da  Josef  blev 
den  ledende  i  Ægypten,  gav  han  befaling  til,  at  der  skulle 
opsamles  store  mængder  af  'korn  i  de  syv  frugtbare  år,  for 
med  dette  forråd  at  møde  de  syv  ufrugtbare.  Og  Farao, 
der  ikke  var  bedre  oplært  i  den  nyere  teologi  end  hans 
forgængere,  tænkte  aldrig  på  nogen  anden  fortolkning  end 
netop  den  bogstavelige.  Således  blev  han,  tilligemed  Josef, 
et  middel  i  Guds  hånd  til  at  frelse,  ikke  alene  sin  nation, 
men  også  Israels  hus,  fra  hungersnød.  Dette  er  atter  et 
slående  eksempel  på  forudvidenhedens  magt.  Den  frelste 
ikke  alene  mange  mennesker  fra  hungersnøden,  men  op- 
højede Josef  fra  et  fængsel  til  et  palads,  fra  den  dybeste 
fornedrelse  til  den  ihøjeste  ære,  så  at,  hvor  han  viste  sig, 
blev  der  råbt  for  Iham:  »Bøjer  knæ!«  Men  ak,  hvilken  død 
og  sorg  ville  ikke  have  fulgt  efter,  hvis  Farao  havde  anta- 
get, at  ihans  drøm  skulle  betyde  åndelig  hunger  og  åndeligt 
korn. 

Efter  at  have  anført  disse  tydelige  eksempler  fra  (hin  tid, 
vil  vi  riu  i  korthed  omtale  nogle  af  de  mærkværdigste  efter- 
følgende profetier  og  deres  opfyldelse,  indtil  vi  kommer  til 
de  jødiske  profeter,  hvor  marken  udvider  sig  endnu  mere, 
og,  eftersom  vi  skrider  frem,  vil  vi  omtale  de  mærkeligste 
begivenheder  i  hver  tidsalder  og  slutte  med  en  fuldstæn- 
dig udvikling  af  den  sig  nærmende  store  herlighed  i  de 
sidste  dage. 

Vor  årskonferencerne  1949 

Århus  —  den  2.,  3.  og  4.  april. 

Konferencen  indledtes  med  et  dåbsmøde  lørdag  den  2.  april 
klokken  15.  Ældsterne  Kay  J.  Andersen  og  Richardt  Nielsen 
talte  alvorligt  om  dåbens  betydning  og  dens  hellighed.  Alle 
byer  (undtagen  Skanderborg)  havde  dåbskandidater,  og  ialt 
blev  14  personer  døbte.  Tilstede  ved  dette  møde:    103. 

Samme  dag  afholdt  sangkoret  klokken  20  en  meget  fin 
og  vellykket  koncert,  hvor  koret  sang  sine  bedste  numre.  Ko- 
ret blev  assisteret  af  en  missionærkvartet  fra  Silkeborg,  som 
sang  »Old  Man  River«,  en  dametrio  og  en  lettisk  pianistinde, 
som  spillede  dejligt,  samt  missionær  Dan  Andersen,  som  spil- 
lede en  flygelsolo.   Ved  denne  koncert  var  der  310  tilstede. 

Søndag  morgen  klokken  9  afholdt  præstedømmet  sit  møde, 
hvor  der  var  en  dejlig  ånd  tilstede.  Brødre  fra  de  forskellige 
grene  gav  hver  en  kort  redegørelse  over  arbejdet  i  præstedøm- 
met rundt  om  i  distriktet.  Omrejsende  missionær  Dale  R. 
Hawkins  og  distriktspræsident  Richardt  Nielsen  talte  manen- 
de om  kraften  i  præstedømmet  og  om  nødvendigheden  af  at 
efterleve  evangeliet  for  at  opnå  en  fuld  frelse  i  Guds  rige. 
101  var  tilstede  ved  dette  møde. 

Klokken  10  begyndte  søndagsskolens  møde,  som  var  et  vid- 
underligt møde,  Herrens  ånd  hvilede  over  det  i  rigt  mål,  der 
var  en  ro  og  en  stilhed,  og  hvor  var  det  vidunderligt  at  høre 
de  unge,  hvoraf  de  fleste  ikke  tilhørte  kirken,  bære  vidnesbyrd 
om  dens  guddommelighed.  Programmet  for  mødet  havde  vi 
kaldt  »Hvad  fik  mig  herhen«,  og  mange  søskende  og  venner 
af  de  257  tilstedeværende  kom  frem  og  fortalte  om,  hvad  der 
havde  fået  dem  til  at  interessere  sig  for  kirken.  Ind  imellem 
var  der  forskellige  musiknumre  af  såvel  børn  som  voksne. 

Nadvermødet  var  fastsat  til  klokken  14,30.  Det  blev  et'  me- 
get fint  møde,  hvor  missionærer  og  søskende  aflagde  nogle  vid- 
underlige vidnesbyrd.  Missionærkoret  på  ca.  30  stemmer  sang 
under  ledelse  af  missionær  William  Newbold  »Hav  tak  for 
profeten«  og  »Fra  himlens  høje  hvælv«.  189  tilstedeværende. 
.  Søndag  aften  klokken  19  afholdtes  et  dejligt  møde,  hvor 
evangeliet  blev  forkyndt  af  distriktets  bedste  talere,  og  sang- 
koret sang  nogle  af  koncertens  bedste  numre.    Tilstede:  276. 

Mandag  den  4.  april  afsluttedes  konferencen  med  Kvindelig 
hjælpeforenings  bazar,  hvortil  der  var  mødt  ca.  135.  Der  ud- 
førtes et  godt  program  med  musikunderholdning  og  taler. 

Dette  var  en  meget  fin  konference,  hvor  alle  ydede  deres 
allerbedste  og  hvor  alle  tilstedeværende  fik  noget  med  hjem. 

Richardt  Nielsen. 
Ålborg  —  den  9.,  10.  og  11.  april. 

Fra  alle  grene  i  distriktet  havde  søskende  med  deres  ven- 
ner meldt  deres  ankomst.  —  Som  sædvanligt  indledtes  konfe- 
rencen med  en  koncert  lørdag  aften,  hvor  solister  og  kor  kap- 
pedes om  at  skabe  den  rette  stemning,  hvilket  lykkedes  i  fuldt 
mål.  Missionspræsident  Alma  L.  Petersen  talte  om  efterlevel- 
sen af  Jesu  Kristi  evangelium  og  komplimenterede  tillige 
søskende  i  Ålborg  gren  for  det  fine  arbejde,  de  havde  udført 
for  at  få  kirken  gjort  i  stand. 

Søndag  morgen  klokken  8x/2  afholdt  præstedømmet  møde, 
hvor  76  var  tilstede  for  at  modtage  belæring  og  instruktion. 

I  det  smukke  forårsvejr  lød  sangen  »Vær  velkommen  søn- 
dagmorgen« særlig  opbyggende  og  inspirerende  for  de  238 
medlemmer  og  venner,  som  var  mødt  til  søndagsskolens  møde, 
som  begyndte  klokken  10.  De  yngre  kræfter  udførte  frimo- 
digt og  smukt  programmet,  så  det  greb  alle  om  hjertet.  Efter 
søndagsskolebørnene  havde  udført  halvdelen  af  programmet, 
fik  mange  søskende  og  missionærer  anledning  til  at  holde  en 
kort  tale.  Søndagsskolemødet  sluttedes  med  sangen  »Nærmere 
G-ud  til  dig«. 

Efter  søndagsskolen  blev  alle  de  tilrejsende  inviteret  til 
spisning  af  Den  kvindelige  hjælpeforening  i  ungdomsforenin- 
gens lokaler,  hvor  bordene  var  smukt  pyntet;  der  blev  serve- 
ret gullasch  og  æblegrød  for  ca.  80  mennesker.  Det  var  et 
smukt  og  påskønnelsesværdigt  initiativ,  som  Den  kvindelige 
hjælpeforening  kan  være  stolt  af. 

Klokken  141/2  var  der  funktionærmøde,  hvor  missionærko- 
ret indledte  med  »Søger,  så  skulle  I  finde«.  Mødet  formede  sig 
som  et  vidnesbyrd-  og  instruktionsmøde  —  tilstede  var  145. 

Efter  dette  møde  blev  der  klokken  I6V2  afholdt  et  dåbsmø- 
de,  hvor  seks  nye  medlemmer  blev  indlemmet  i  vor  kirke.  Ved 
dette  møde  var  der  118  tilstede. 

Søndag  aften  kunne  der  ved  mødets  begyndelse  noteres  335 
tilstedeværende  —  alt  hvad  salen  kunne  rumme.  Og  med  den- 
ne uforglemmelige  aften,  hvor  alle  gav  deres  bedste,  når  mis- 
sionspræsidenten  kaldte,  hvad  enten  det  var  i  sang,  musik 
eller  fortolkning  af  Guds  budskab  til  sine  børn  i  de  sidste 
dage,  gik  enhver  til  sit  med  bevidstheden  om,  at  aldrig  har 
der  været  en  større  eller  bedre  konference. 

Mandag  holdt  Kvindelig  hjælpeforening  bazar,  som  gav  et 
pænt  overskud.    160  var  tilstede.  Chr.  Johansen. 

Esbjerg  —  den  16.,  17.  og  18.  april. 

Koncerten  lørdag  aften  blev,  for  alle  som  overværede  den, 
en  uforglemmelig  oplevelse.  Den  var  et  lynkursus  i  evange- 
liets gengivelse,  givet  på  en  sådan  måde,  at  alle  kunne  forstå 
og  huske  det.  For  at  anskueliggøre  emnet,  havde  man  lavet 
en  stor  bog  med  de  vidunderligste  billeder,  som  Esbjerg  grens 
kunstner,  hr.  Erik  Selmer,  havde  været  mester  for.  Man  blev 
uvilkårlig  revet  med  og  følte  sig  hensat  til  de  tider,  da  begi- 
venhederne fandt  sted.  Man  oplevede  Joseph  Smith's  første 
syn,  man  så  overgivelsen  af  guldpladerne  i  hans  hænder,  man 
var  med  pionererne  på  deres  vandring  over  sletterne  og  glæ- 
dede sig  til  sidst  over  evangeliets  frugter:  Kirkens  ungdom 
og  dens  præstationer.  Koret  samt  missionærkvartetten  og  en 
dobbeltkvartet  var  medvirkende  til  at  skabe  den  gode  ånd  og 
til  yderligere  at  illustrere  begivenhederne.  Koret  blev  ledet  af 
missionær  Robert  D.  Castleton,  og  som  organist  medvirkede 
missionær  David  McNeill.  Præsident  Alma  L.  Petersen  talte 
ganske  kort.    Tilstede  ved  koncerten:    210. 

Søndag  morgen  klokken  81/2  blev  der  afholdt  præstedøms- 
møde,  hvor  missionspræsidenten,  missionærer  øg  lokale  brødre 
talte. 

Klokken  10  begyndte  søndagsskolemødet,  hvor  168  var  til- 
stede. Det  var  en  oplevelse  at  se  og  høre  kirkens  ungdom  stå 
frem  og  aflægge  vidnesbyrd.  Det  vil  tage  al  for  megen  tid  og 
plads  at  nævne  alle  dem,  der  talte.  Kun  må  siges,  at  de  alle 
gjorde  en  strålende  indsats  og  rørte  mange  hjerter. 

Instruktionsmødet  klokken  14  blev  overværet  af  76  perso- 
ner. Lederne  af  de  forskellige  organisationer  afgav  rappor- 
ter, som  lovede  godt  for  fremtiden.  Også  ved  dette  møde  blev 
der  holdt  mange  gode  taler.  En  særlig  oplevelse  var  det  at  se 
de  10  af  kirkens  nye  medlemmer  fra  Fredericia  stå  frem  og 
bære  deres  vidnesbyrd.  Glæden  over  at  have  lært  evangeliet 
at  kende  lyste  ud  af  dem,  og  deres  ord  var  gode  og  op- 
muntrende 

Klokken  17  var  der  dåb,  hvor  2  fra  Fredericia  og  1  fra  Ha- 
derslev blev  døbt. 

Aftenmødet  begyndte  klokken  19,  og  her  var  134  tilstede. 
Missionær  Mark  R.  Berrett  blev  afløst  som  missionær  og 
grensforstander  i  Esbjerg.  Missionær  Berrett  talte  ganske 
kort  og  opfordrede  kirkens  medlemmer  til  at  våge  og  bede. 
Derefter  blev  den  nye  grensforstander,  missionær  Homer  D. 
Whittier  præsenteret.  Missionær  Whittier  udtalte:  Det  er 
ikke  vanskeligt  at  efterleve  evangeliet,  men  det  er  vanskeligt 
kun    at    efterleve    halvdelen    af    evangeliet.    Derefter  fulgte 

taler  af  grensforstanderskabet,  den  nye  distriktspræsident. 
missionær  John  D.  Hansen  og  omrejsende  missionær,  Dale  R. 
Hawkins. 

Missionspræsident  Alma  L.  Petersen  fortalte  derefter  i  sin 
tale  om  velfærdsplanen,  og  om  hvor  stor  betydning  den  har 
for  kirken  og  for  kirkens  medlemmer,  som  den  har  lært  sam- 
arbejde. Præsident  Petersen  mindedes  den  dag,  da  de  første 
missionærer  kom  til  Danmark,  som  den  største  dag  i  Danmarks 
historie,  og  sagde,  at  på  hundredeårsdagen  for  denne  begiven- 
hed næste  år  burde  alle  Sidste-dages  hellige  råbe  af  glæde  og 
prise  Herren.  Til  slut  omtalte  præsidenten  Helligånden  og 
betydningen  af  at  adlyde  den. 

Mandag  aften  klokken  ld1^  afholdt  Kvindelig  hjælpefor- 
ening bazar.  Der  var  96  tilstede.  Esbjerg  mødrekor  under- 
holdt med  nogle  få  sange,  og  derefter  talte  præsidentinden 
for  Den  kvindelige  hjælpeforening  i  Danmark,  søster  Eliza 
Petersen.  Søster  Petersen  fortalte,  hvor  vemodig  hun  var  over 
at  skulle  skilles  fra  søskende  og  venner  i  Danmark  og  om, 
at  det  at  tage  del  i  kirkens  arbejde  var  det,  som  gav  den  største 
lykke  og  glæde  i  livet.  Præsident  Petersen  holdt  derefter  en 
glimrende  tale,  hvori  han  opfordrede  alle  til  at  leve  et  rent 
liv  og  til  at  efterleve  evangeliet.  Man  gik  derefter  over  til  at 
sælge  de  smukke  håndarbejder,  som  flittige  hænder  i  vinterens 
løb  havde  fremstillet,  og  til  slut  blev  der  solgt  nogle  forfrisk- 
ninger. Aftenen  indbragte  i  alt  kr.  292  til  foreningens  velgø- 
renhedsarbejde. 

Dermed  var  en  dejlig  og  minderig  konference  atter  forbi. 
Den  syntes  bedre  end  alle  tidligere;  men  sådan  vil  det  vist 
altid  gå  —  den  sidste  konference  er  altid  den  bedste 

—  Aa  — 

Referatet  fra  konferencerne  i  Odense  og  København  følger 
i  næste  nummer. 


Fra  Missionsmarken 


Dåb: 

KØBENHAVN:  Den  3.  april  døbtes  følgende:  Ketty  Ma- 
riane Petersen  blev  døbt  af  missionær  Gordon  K.  Jensen, 
håndsp.  af  samme.  Alice  Birthe  Rosenlund  Stilling  blev 
døbt  af  missionær  Herbert  Andersen,  håndsp.  af  missionær 
Keith  O.  Karren.  Robert  Erik  Harry  Jensen  blev  døbt  af 
missionær  Richard  C.  Jensen,  håndsp.  af  missionær  Donald 
North. 

ÅLBORG:  Den  10.  april  døbtes  følgende:  Johanne  Hen- 
riette Traberg  Andersen  blev  døbt  af  missionær  Don  Robert- 
son,  håndsp.  af  missionær  Herbert  Andersen.  Lilli  Grethe 
Bukke  blev  døbt  af  missionær  Lyle  H.  Petersen,  håndsp.  af 
Anders  Emil  Sandberg.  Rita  Eriksen  blev  døbt  af  missio- 
nær Lyle  H.  Petersen,  håndsp.  af  missionær  John  B.  Chri- 
stensen. Else  Marie  Hansen  Frederiksen  blev  døbt  af  mis- 
sionær Lyle  H.  Petersen,  håndsp.  af  missionær  Elvin  M. 
Lunt.  Inge  Wendelboe  Jørgensen  blev  døbt  af  missionær 
Lyle  H.  Petersen,  håndsp.  af  samme.  Tove  Willestrup  blev 
døbt  af  missionær  Calvin  N.  Ashton,  håndsp.  af  missionær 
Richard  N.  Petersen. 

ESBJERG:  Den  27.  marts  blev  Gerda  Samsøe  døbt  af 
missionær  Ronald  G.  Vincent,  håndsp.  af  missionær  Quincy 
M.  Jensen.  Den  2.  april  blev  følgende  døbte:  Meta  Kristine 
Petersen  Dybvang  blev  døbt  af  missionær  Ronald  G.  Vin- 
cent, håndsp.  af  samme.  Jytte  Juno  Dybvang  blev  døbt  af 
missionær  Vance  A.  Leavitt,  håndsp.  af  missionær  Ronald 
G.  Vincent.  Den  8.  april  blev  Karen  Olsen  Sigersted  døbt 
af  missionær  Ronald  G.  Vincent,  håndsp.  af  missionær 
Quincy  M.  Jensen.  Den  16.  april  blev  Søren  Christian  Jør- 
gensen Jensen  døbt  af  missionær  Vance  A.  Leavitt,  håndsp. 
af  missionær  Harold  B.  Nielsen.  Den  17.  april  blev  følgen- 
de døbte:  Antoni  Barawiec  Jakobsen  blev  døbt  af  missionær 
Christian  C.  Fingerle,  håndsp.  af  missionær  Homer  D.  Whit- 
tier.  Marie  Katrine  Elisabeth  Hansen  blev  døbt  af  missionær 
Ronald  G.  Vincent,  håndsp.  af  samme.  Kirsten  Inger  Jensen 
blev  døbt  af  missionær  Ronald  G.  Vincent,  håndsp.  af  mis- 
sionær Quincy  M.  Jensen. 

ÅRHUS:  Den  2.  april  blev  følgende  døbte:  Tove  Katrine 
Bruun  blev  døbt  af  missionær  Herbert  N.  Petersen,  håndsp. 
af  missionær  Reed  R.  Durtschi.  Annova  Gustava  Schulastica 
Hansen  blev  døbt  af  missionær  Quince  M.  Hansen,  håndsp.  af 
missionær  Brentnall  H.  Barlow.  Anna  Kovaltsenko  blev  døbt 
døbt  af  missionær  Scott  Hardy,  håndsp.  af  missionær  Ken- 
neth Park  Andersen.  Marie  Lundgård  Sørensen  blev  døbt  af 
missionær  John  G.  Clawson,  håndsp.  af  missionær  Reed  R. 
Durtschi.  Karen  Marie  Henriette  Jensen  Lundgård  Søren- 
sen blev  døbt  af  missionær  John  G.  Clawson,  håndsp.  af  mis- 
sionær Reed  R.  Durtschi.  Kristian  Lundgård  Brask  Søren- 
sen blev  døbt  af  missionær  John  G.  Clawson,  håndsp.  af  mis- 
sionær Reed  R.  Durtschi.  Viggo  Valdemar  Andersen  blev 
døbt  af  missionær  William  L.  Soelberg,  håndsp.  af  missio- 
nær Nick  Petersen.  Olga  Didriksen  blev  døbt  af  missionær 
James  Sumsion,  håndsp.  af  missionær  Donell  S.  Rasmussen. 

Selma  Maria  Hansen  blev  døbt  af  missionær  Arthur  J.  Har- 
ris, håndsp.  af  samme.  Erna  Bonde  Rasmussen  Kongshaug 
Molvær  blev  døbt  af  missionær  John  G.  Clawson,  håndsp. 
af  missionær  Kay  J.  Andersen.  Gunnar  Ole  Kongshaug 
Molvær  blev  døbt  af  missionær  John  G.  Clawson,  håndsp.  af 
omrejsende  missionær  Dale  R.  Hawkins.  Berthe  Kirstine 
Thomsen  blev  døbt  af  Lauritz  Christiansen,  håndsp.  af  mis- 
sionær William  L.  Soelberg.  Den  3.  april  blev  Grete  Margit 
Leed  døbt  af  missionær  Raymond  G.  Andersen,  håndsp.  af 
missionær  Enoch  W.  Russon. 

HORSENS:  Den  1.  april  blev  Jytte  With  Andersen  døbt 
i  Horsens  fjord  af  missionær  Delbert  N.  Cromwell,  håndsp. 
af  missionær  Raymond  G.  Andersen. 

Vi  ønsker  de  nye  søskende  til  lykke  og  velkommen  i 
kirken! 

Velsignelser: 

ESBJERG:  Den  3.  april  blev  John  Edward  Christiansen 
og  Sonja  Magdalene  Mathiesen's  lille  søn,  Jan  Willy  Chri- 
stiansen velsignet  af  Thorvald  A.  Christiansen.  Den  24. 
april  blev  Søren  Chr.  Jørgensen  Jensen  og  Ester  Jepsen's 
fire  børn  velsignede:  Inge  Elisabeth  Jensen  blev  velsignet 
af  missionær  Harold  B.  Nielsen.  Alice  Jensen  blev  velsignet 
af  missionær  Glendon  Moulton.  Grethe  Jensen  blev  velsig- 
net af  missionær  Vance  A.  Leavitt.  Rudolf  Jensen  blev  vel- 
signet af  missionær  Quincy  Jensen. 

Dødsfald: 

FREDERIKSHAVN:  Den  30.  marts  døde  broder  Lars 
Christian  Thorndahl  i  en  alder  af  86  år.  Broder  Thorndahl 
havde  været  medlem  af  kirken  siden  1890.  Æret  være  hans 
minde! 

Ordinationer: 

KØBENHAVN:  Den  28.  marts  blev  Elo  Helton  Rafn 
Hansen  ordineret  til  diakon  af  grensforstander  Chr.  Madsen. 
Den  4.  april  blev  Constain  Charles  Holmquist  ordineret  til 
præst  af  missionær  Joseph  L.  Taylor. 

ÅRHUS:  Den  18.  april  blev  følgende  ordineret  til  diakon: 
Poul  Eggild  Didriksen  blev  ordineret  af  missionær  Herbert 
Andersen.  Aksel  Hilbert  Nøhr  blev  ordineret  af  missionær 
Kenneth  P.  Andersen. 

FREDERICIA:  Den  24.  april  blev  Christian  Johannes 
Villy  Liljengren  ordineret  til  diakon  af  missionær  John  B. 
Christensen. 

BRØNDERSLEV:  Den  17.  april  blev  Svend  Åge  O'Fer- 
rall  Lund  ordineret  til  lærer  af  missionær  Donald  V.  King. 

SILKEBORG:  Den  7.  nov.  1948  blev  Heinrich  Sand  An- 
dersen ordineret  til  lærer  af  missionær  Reed  R.  Durtschi. 

VEJLE:  Den  21.  april  blev  Gunnar  Sørensen  ordineret  til 
diakon  af  missionær  Quince  M.  Hansen. 

Emigrationer : 

KØBENHAVN:  Den  23.  april  emigrerede  følgende:  Runa 
Dorthea  Jensen  og  Ruth  Johanne  Jensen  til  Salt  Lake  City. 
Niels  F.  Møller  Knudsen  til  Sacremento,  California.  Den 
25.  april  emigrerede  Grethe  T.  Dyveke  Strømberg  til  Tre- 
monton,  Utah. 

ÅLBORG:  Den  13.  april  emigrerede  Ellen  Hyllen  Søren- 
sen til  Salt  Lake  City.  Den  23.  april  emigrerede  følgende 
til  Salt  Lake  City:  Martine  Kristine  Thomsen  og  Anton 
Marinus  Tønnesen.  Den  26.  april  emigrerede  Anna  Sørine  H. 
Larsen  til  Salt  Lake  City. 

ESBJERG:  Den  23.  april  emigrerede  Thøger  Davidsen 
Biltoft  og  Finn  Jensen  til  Edgewood,  Canada. 

Missionærforflyttelser  : 

Den  18.  april  blev  følgende  missionærer  forflyttede:  Whit- 
ney L.  Johnson  fra  København  til  Rønne,  Bornholm.  Nephi 
Mardell  Nielsen  fra  København  til  Skive.  Mark  S.  Robert- 
son  fra  København  til  Næstved.  Bryce  W.  Baxter  fra  Ål- 
borg til  Svendborg.  Lloyd  M.  Felsted  fra  Ålborg  til  Vejle. 
Theo  D.  Andersen  fra  Ålborg  til  Kolding.  E.  Herbert  An- 
dersen fra  Skive  til  Århus.  Sherman  W.  Lundgreen  fra  Es- 
bjerg til  Haderslev.  John  D.  Hansen  fra  Haderslev  til  Es- 
bjerg. Leslie  S.  Raty  fra  Svendborg  til  Århus.  Den  30.  april 
blev  følgende  missionærer  forflyttede:  Milo  L.  Price  fra 
Ålborg  til  Hjørring.  Grant  A.  Stucki  fra  Hjørring  til  Ål- 
borg. Olaf  A.  P.  Miller  fra  Odense  til  Ålborg.  Den  3.  maj 
blev  Gerald  L.  Christiansen  forflyttet  fra  København  til 
Frederikshavn.  Den  7.  maj  blev  følgende  missionærer  for- 
flyttede: Keith  O.  Karren  fra  København  til  Randers.  Ri- 
chard C.  Jensen  fra  København  til  Hobro.  Gordon  K.  Jen- 
sen fra  København  til  Odense.  Lars  M.  Bishop  fra  Slagelse 
til  Odense.  Calvin  N.  Ashton  fra  Ålborg  til  Kolding.  Gil- 
bert R.  Tronier  fra  Ålborg  til  Vejle.  Keith  K.  Crane  fra 
Randers  til  København.  Brentnall  H.  Barlow  fra  Vejle  til 
Ålborg.  Thomas  M.  Hadley  fra  Kolding  til  Nykøbing  Mors. 
Lloyd  E.  Nielsen  fra  Odense  til  Slagelse. 

Missionærankomster: 

Den  7.  maj  ankom  følgende  missionærer:  Boyd  Gr.  Pett, 
beskikket  til  at  arbejde  i  Kobenhavn.  Scott  Le  Roy  Middaugh, 
beskikket  til  at  arbejde  i  København.  John  Gr.  Bjernsen,  be- 
skikket til  at  arbejde  i  Hobro.  Lowell  A.  Nielsen,  beskikket 
til  at  arbejde  i  Silkeborg.  Darrell  N.  Andersen,  beskikket 
til  at  arbejde  i  Randers.  Edith  L.  Morley,  beskikket  til  at 
arbejde  i  Esbejrg.  Theral  R.  Nielsen,  beskikket  til  at  arbej- 
de i  Kolding. 

Missionærafløsninger: 

Den  18.  april  blev  følgende  missionærer  hæderligt  afløste 
fra  deres  mission:  LaMar  S.  Nef  efter  sidst  at  have  arbej- 
det i  Næstved.  Lyle  S.  Hintze  efter  sidst  at  have  arbejdet 
i  Rønne,  Bornholm.  John  Bruce  Christensen  efter  sidst  at 
have  arbejdet  i  Ålborg.  Lyle  H.  Petersen  efter  sidst  at  have 
arbejdet  i  Ålborg.  Kay  J.  Andersen  efter  sidst  at  have  ar- 
bejdet i  Århus.  Doneli  S.  Rasmussen  efter  sidst  at  have  ar- 
bejdet i  Århus.  V.  Wayne  Nelson  efter  sidst  at  have  arbej- 
det i  Vejle.  Mark  R.  Berrett  efter  sidst  at  have  arbejdet  i 
Esbjerg.  Mark  A.  Fowler  efter  sidst  at  have  arbejdet  i  Es- 
bjerg. George  W.  Felsch  efter  sidst  at  have  arbejdet  i  Kol- 
ding. Broder  og  søster  Christian  C.  Fingerle  efter  sidst  at 
have  arbejdet  i  Haderslev.  Den  1.  maj  blev  følgende  missio- 
nærer hæderligt  afløste  fra  deres  mission:  Dean  L.  Maughan 
efter  sidst  at  have  arbejdet  i  Ålborg.  Douglas  J.  Reed  efter 
sidst  at  have  arbejdet  i  Frederikshavn. 

I  sidste  nummer  stod  der,  at  Victor  R.  Petersen  var  hæder- 
ligt afløst  fra  sin  mission,  der  skulle  blot  stå,  at  han  var 
afløst. 

